13. 7. 96 De Europæiske Fællesskabers Tidende Nr. L 175/27 KOMMISSIONENS BESLUTNING af 28. juni 1996 om særlige betingelser for import af fiskerivarer og akvakulturprodukter med oprindelse i Mauretanien (Tekst af betydning for EØS) (96/425/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer ()), senest ændret ved direktiv 95/71/EF , særlig artikel 11, og ud fra følgende betragtninger: En gruppe eksperter fra Kommissionen har været i Mauretanien for at undersøge betingelserne for produk- tion, oplagring og forsendelse af fiskerivarer til Fællesska- bet; bestemmelserne i den mauretanske lovgivning om sund- hedsinspektion og -kontrol af fiskerivarer kan betragtes som svarende til bestemmelserne fastsat ved direktiv 91/ 493/EØF; »Ministére des Péches et de IÉconomie Maritime — Centre National de Recherches Océanographiques et des Péches — Département Valorisation et Inspection Sani- taire (MPEM) — CNROP — DVIS), som er den ansvar- lige veterinærmyndighed i Mauretanien, er i stand til effektivt at føre kontrol med, om den gældende lovgivning overholdes; med henblik på fremgangsmåden for udstedelse af sundhedscertifikater, jf. artikel 11, stk. 4, litra a), i direktiv 91/493/EØF, skal der fastlægges en model for certifikatet og mindst ét obligatorisk sprog for affattelsen heraf, og det skal på certifikatet anføres, hvilken stilling underskri- veren har; der skal ifølge artikel 11, stk. 4, litra b), i direktiv 91/493/ EØF på fiskerivarernes emballage anbringes et mærke, hvori tredjelandets mærke og oprindelsesvirksomhedens autorisationsnummer indgår og fartøjer med fryseanlæg; der skal ifølge artikel 11, stk. 4, litra c), i direktiv 91/493/ EØF opstilles en liste over autoriserede virksomheder og fartøjer med fryseanlæg; denne liste bør opstilles på basis af en meddelelse fra MPEM — DNROP — DVIS til Kommissionen; MPEM — CNROP — DVIS skal derfor sørge for, at bestemmelserne som fastsat i artikel 11, stk. 4, i direktiv 91/493/EØF med henblik herpå overholdes; ()) EFT nr. L 268 af 24. 9. 1991, s. 15. () EFT nr. L 332 af 30. 12. 1995, s. 40. MPEM — CNROP — DVIS har således officielt garante- ret, at kravene i kapitel V i bilaget til direktiv 91/493/EØF og krav svarende til dem, der ved nævnte direktiv er fastsat for godkendelse af virksomheder og fartøjer med fryseanlæg, vil blive opfyldt; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING: Artikel 1 »Ministére des Péches et de VÉconomie Maritime — Centre National de Recherches Océanographiques et des Påéches — Département Valorisation et Inspection Sani- taire (MPEM — CNROP — DVISy,, anerkendes som den myndighed i Mauretanien, der er ansvarlig for at kontrol- lere, om fiskerivarer opfylder kravene i direktiv 91/493/ EØF, og for at godkende dem. Artikel 2 Fiskerivarer og akvakulturprodukter med oprindelse i Mauretanien skal opfylde følgende krav: 1) Hver sending skal ledsages af originalen til et sundhedscertifikat, der er nummeret, behørigt udfyldt, dateret og underskrevet, og som kun består af ét blad, jf. modellen i bilag A. 2) Varerne skal komme fra godkendte virksomheder og fartøjer med fryseanlæg, der er opført på listen i bilag B. 3) Undtagen i tilfælde af frosne fiskerivarer »in bulk« til konservesfremstilling, skal alle pakninger med uudslet- telig skrift være forsynet med ordet »Mauretanien« og oprindelsesvirksomhedens og fartøjer med fryseanlægs autorisationsnummer. Artikel 3 1.  Det i artikel 2, nr. 1, omhandlede certifikat skal udfærdiges på mindst ét af de officielle sprog i den medlemsstat, hvor kontrollen udføres. 2. mCertifikatet skal indeholde MPEM — CNROP — DVIS repræsentantens navn, stilling og underskrift samt MPEM — CNROP — DVIS's officielle stempel, idet alle disse elementer skal fremtræde i en anden farve end de øvrige angivelser i certifikatet.